CELEX: 42011D0712
Language: ro
Date: 2011-06-10 00:00:00
Title: 2011/712/: Decizia reprezentanților guvernelor statelor membre, reuniți în cadrul Consiliului din 10 iunie 2011 de autorizare a Președinției Consiliului să negocieze, în numele statelor membre, dispozițiile unui acord obligatoriu din punct de vedere juridic privind pădurile din Europa care intră în sfera de competență a statelor membre

1.11.2011   
            
            
               RO
            
            
               Jurnalul Oficial al Uniunii Europene
            
            
               L 285/1
            
         DECIZIA REPREZENTANȚILOR GUVERNELOR STATELOR MEMBRE, REUNIȚI ÎN CADRUL CONSILIULUI
   din 10 iunie 2011
   de autorizare a Președinției Consiliului să negocieze, în numele statelor membre, dispozițiile unui acord obligatoriu din punct de vedere juridic privind pădurile din Europa care intră în sfera de competență a statelor membre
   (2011/712/UE)
   REPREZENTANȚII GUVERNELOR STATELOR MEMBRE, REUNIȚI ÎN CADRUL CONSILIULUI,
   întrucât:
   
               (1)
            
            
               Este posibil să se adopte o decizie de deschidere a negocierilor referitoare la un acord obligatoriu din punct de vedere juridic (AOJ) privind pădurile din Europa la cea de a șasea Conferință ministerială privind protecția pădurilor din Europa, care se va desfășura în perioada 14-16 iunie 2011 la Oslo, în Norvegia.
            
         
               (2)
            
            
               Președinția Consiliului ar trebui să fie autorizată să negocieze, în numele statelor membre, dispozițiile AOJ privind pădurile din Europa care intră în sfera de competență a statelor membre,
            
         ADOPTĂ PREZENTA DECIZIE:
   Articolul 1
   (1)   Reprezentanții guvernelor statelor membre autorizează Președinția Consiliului să negocieze, în numele statelor membre, în ceea ce privește aspecte care intră în sfera de competență a acestora și pe baza pozițiilor acestora, dispozițiile unui AOJ privind pădurile din Europa, în cazul în care se adoptă o decizie de deschidere a negocierilor referitoare la un astfel de AOJ la cea de a șasea Conferință ministerială privind protecția pădurilor din Europa, care urmează să se desfășoare în perioada 14-16 iunie 2011 la Oslo, în Norvegia.
   (2)   Alineatul (1) nu aduce atingere viitoarelor decizii ale statelor membre referitoare la desemnarea reprezentantului acestora pentru chestiuni care intră în sfera lor de competență.
   Articolul 2
   (1)   Negocierile se desfășoară în conformitate cu directivele de negociere prevăzute în addendumul la prezenta decizie.
   (2)   Negocierile vizează crearea de valoare adăugată demonstrabilă pentru acordurile multilaterale și instrumentele fără forță juridică obligatorie existente, referitoare la păduri, asigurând totodată o punere în aplicare eficientă din punctul de vedere al costurilor și evitând sarcinile administrative suplimentare. Negocierile se desfășoară în conformitate cu pozițiile de negociere stabilite de reprezentanții guvernelor statelor membre și pe baza unor modalități practice, toate acestea urmând să fie convenite prin consens. Negocierile se desfășoară în consultare cu reprezentanții guvernelor statelor membre, reuniți în cadrul comitetului special menționat în articolul 1 alineatul (4) din Decizia Consiliului privind participarea Uniunii Europene la negocierile referitoare la un acord obligatoriu din punct de vedere juridic privind pădurile din Europa. Președinția Consiliului depune toate eforturile în vederea obținerii pozițiilor astfel stabilite și raportează reprezentanților guvernelor statelor membre cu privire la evoluția negocierilor după fiecare sesiune a Comitetului interguvernamental de negociere.
   (3)   Președinția, acționând în numele statelor membre, cooperează îndeaproape cu Comisia pe parcursul procesului de negociere, în vederea îndeplinirii obiectivului de unitate în reprezentarea internațională a Uniunii și a statelor sale membre.
   Articolul 3
   Prezenta decizie se adresează Președinției Consiliului.
   
      Adoptată la Luxemburg, 10 iunie 2011.
      
         
            Președintele
         
         FELLEGI T.